OpenLLM-France/wikimedia huggingface dataset:
# El cas Ben Barka

El cas Ben Barka (títol original en francès: : J'ai vu tuer Ben Barka) és una pel·lícula franco-marroquina dirigida per Serge Le Péron, estrenada l'any 2005. Ha estat doblada al català.

## Argument

Georges Figon, antic delinqüent convertit en periodista i amic de Marguerite Duras, assisteix el 29 d'octubre de 1965 al rapte en ple París de Mehdi Ben Barka, líder de l'oposició marroquina.
Figon estava en contacte amb ell perquè havien de col·laborar per rodar un documental sobre la descolonització, escrit per M. Duras i rodat per Georges Franju. Però el projecte és un parany dels serveis secrets marroquins. Figon, que en sap molt sobre l'afer, és trobat mort el gener de 1966: què amaga el seu suïcidi?
L'assumpte ja havia estat tractat per L'atemptat de Yves Boisset, estrenat l'any 1972, però aquesta vegada utilitzant els noms reals de la història de Ben Barka.

## Repartiment

* Charles Berling: Georges Figon
* Simon Abkarian: Mehdi Ben Barka
* Josiane Balasko: Marguerite Duras
* Jean-Pierre Léaud: Georges Franju
* Fabienne Babe: Anne-Marie Coffinet
* Mathieu Amalric: Philippe Bernier
* Azize Kabouche: Chtouki
* François Hadji-Lazaro: El Ny
* Jean-Marie Winling: Mestre Pierre Lemarchand
* Franck Tiozzo: Georges Boucheseiche
* Jo Prestia: Dubail
* Georges Beat: Inspector Louis Souchon
* Rony Kramer: Lopez
* Mouna Fettou: Ghita Ben Barka
* Fayçal Khyari: Mohamed Oufkir
* Hubert Sant-Macary: Forense
* Claude Duneton: President del tribunal
* Sylvain Charbonneau: Actor Théatre de butxaca
* Brontis Jodorowsky: Expert en grafologia
* Abdellatif Khamolli: Ahmed Dlimi

## Crítica

* "De forma tan seca com fatigosa, Le Péron narra la seva intriga amb certa confusió i acudint a l'explicació oral (i no la visual) amb massa freqüència. (...) manté gairebé sempre el seu interès històric-polític"
* "Qualsevol versat en el període que tracta es delectarà amb l'astut ús que Le Péron dona als testimoniatges dels testimonis. Però fins i tot als neòfits els atraparà la barreja del món de l'espectacle i thriller conspiratiu. (...) Puntuació: ★★★★ (sobre 5)."

## Referències

* ↑ «ésAdir > Filmoteca: pel·lícules >El cas Ben Barka». [Consulta: 27 desembre 2018].
* ↑ «J'ai vu tuer Ben Barka». The Guardian.
* ↑ Ocaña, Javier «J'ai vu tuer Ben Barka». El País.
* ↑ Parkinson, David «J'ai vu tuer Ben Barka». Empire.
# Aparasphenodon brunoi

Aparasphenodon brunoi és una espècie de granota de la família dels hílids endèmica del Brasil.
Viu als boscos humits de clima tropical o subtropical i als aiguamolls d'aigua dolça.
Està amenaçada per la pèrdua del seu hàbitat natural.

## Fonts

* IUCN (anglès)
* Taxonomia d'aquesta espècie. (anglès)
* AmphibiaWeb (anglès)
# Aparasphenodon

Aparasphenodon és un gènere de granotes de la família dels hílids que es troba al sud-est del Brasil, la conca del riu Orinoco, Veneçuela i Colòmbia.

## Taxonomia

| Nom binomial | Autor |
| Aparasphenodon bokermanni | (Pombal, 1993) |
| Aparasphenodon brunoi | (Miranda-Ribeiro, 1920) |
| Aparasphenodon venezolanus | (Mertens, 1950) |

## Referències

* ↑ Faivovich, J.; Haddad, C.F.B.; Garcia, P.C.A.; Frost, D.R.; Campbell, J.A.; Wheeler, W.C., 2005: «Systematic Review of the Frog Family Hylidae, with Special Reference to Hylinae: Phylogenetic Analysis and Taxonomic Revision Arxivat 2018-09-16 a Wayback Machine.». Bulletin of the American Museum of Natural History, Num. 294, pp.1-240.
# Aparcabicicletes

Un aparcabicicletes o aparcabicis, és un dispositiu per a subjectar bicicletes de manera segura en la via pública per evitar robatoris. Aquest element forma part del conjunt del mobiliari urbà d'una ciutat. Alguns estan col·locats en la via pública solts i altres encastats al terra, edifici o un altre objecte immòbil.
Els aparcabicicletes generalment estan construïts de materials forts i resistents. Alguns són de ferro galvanitzat o acer inoxidable, amb la possibilitat d'instal·lació mitjançant encastament o per collaret mitjançant tacs metàl·lics. Aquests elements poden ser individuals o varis d'ells agrupats en una sola estructura, formant una sèrie o filera per aparcar més d'una bicicleta simultàniament.
La visibilitat dels aparcabicicletes, una separació adequada entre aparcaments d'automòbils i circulació de vianants, protecció davant les inclemències del temps, i la proximitat a les destinacions són factors importants per determinar la utilitat d'un aparcabicis. Aquests factors ajudaran a augmentar el seu ús, i assegurar als ciclistes la seguretat de la seua bicicleta aparcada.

## Referències

* ↑ «TERMCAT - Cercaterm - aparcabicicletes» (en castellà). [Consulta: 13 febrer 2017].
* 1 2 3 «How to Buy a Bike Rack | Commercial Bike Rack Buying Guide | Belson.com» (en anglès). [Consulta: 13 febrer 2017].
* 1 2 3 «Aparcabicis». [Consulta: 13 febrer 2017].
* ↑ «Stand and Deliver. Cycle parking in London» (en anglés). London.gov.uk, 01-06-2009. Arxivat de l'original el 2011-06-04. [Consulta: febrer 2017].

## Vegeu també

* Ciclabilitat
* Ciclisme urbà

## Enllaços externs

* Suport de bicicletes robòtic al Japó
* Galeria d'aparcabicicletes arreu del món Arxivat 2009-04-27 a Wayback Machine.
# Aparcament en línia

L'aparcament en línia o aparcament en paral·lel és una forma d'estacionament d'automòbils que consisteix a situar el vehicle en una línia paral·lela al lateral de la calçada, a diferència de l'aparcament en bateria on se situen els vehicles en perpendicular o obliquament a la vora de la calçada.
La maniobra d'aparcament en línia requereix sobrepassar el buit on es va a aparcar i situar-paral·lelament a el vehicle estacionat davant, amb la part posterior alineada amb ell. Llavors s'ha de girar marxa enrere per entrar en l'espai lliure i després redreçar la direcció quan s'ha acostat prou la part posterior a la vora. És possible que s'hagi de reajustar la posició tornant a girar cap endavant i enrere si no s'ha aconseguit alinear correctament a la primera o l'espai és molt ajustat.

## Referències

* ↑ Le enseñamos a aparcar... bien Arxivat 2015-02-14 a Wayback Machine. en la web de la DGT.

## Vegeu també

* Doble embragatge
* Volant bimassa
# Aparcament d'enllaç

Un aparcament d'enllaç, o aparcament de dissuasió, (en anglès park and ride, literalment aparcar i muntar) és un aparcament d'intercanvi per a automòbils situats a la perifèria de les ciutats i vinculades a una estació de transport públic i l'objectiu de les quals és encoratjar els conductors a estacionar el seu vehicle privat i accedir al centre de la ciutat mitjançant el transbord al transport públic. Aquest tipus d'aparcaments es construeixen propers a estacions d'autobús o ferrocarril, constituint-se com intercanviadors que fomenten la intermodalitat entre el transport privat i el transport col·lectiu. En general solen ésser aparcaments gratuïts i pensats per als usuaris.

## Variants

En alguns casos posseeixen infraestructures que faciliten el dipòsit de motocicletes i bicicletes (Bike and Ride). En uns altres l'usuari també pot optar per deixar el seu cotxe en l'estacionament dissuasiu i prendre en aqueix punt una furgoneta de la feina o muntar en el cotxe d'altra persona compartint vehicle (car-pool). En aquest últim cas es denominen Park and Pool.

## Beneficis

La creació d'aquest tipus de sistemes d'aparcament d'enllaç, està molt fomentada en les principals ciutats de la Unió Europea dins de les polítiques lligades a la mobilitat sostenible. Permeten donar solució a les dificultats i cost que suposen l'accés dels automobilistes al centre urbà de les ciutats atès que eviten als usuaris la tensió de conduir per zones congestionades pel trànsit i enfrontar-se al cost que suposa, tant monetari com de temps, la recerca d'aparcament en aquests espais.

## Controvèrsia

Alguns experts assenyalen que aquestes àrees intermodals amb grans aparcaments disminueixen la utilització del cotxe en el centre de les ciutats a costa de fomentar el seu ús en les perifèries. Consideren que seria més factible destinar aquests espais, de per si bé comunicats amb el transport públic, a la dotació de serveis i comerços que no obliguen als ciutadans a desplaçar-se al centre.

## Vegeu també

* Ciclisme urbà

## Referències

* ↑ Elpais.com 19/01/2009. Al treball millor en autobús o en bicicleta (castellà)
* ↑ Compartir.org Xarxa de municipis, empreses i organismes que fomenten el Servei de compartir cotxe
# Eleccions generals espanyoles de 1867

Les eleccions generals espanyoles de 1867 foren convocades el 3 de març de 1867 en sufragi censitari masculí. Es va iniciar la legislatura el 30 de març i va acabar el 3 de desembre de 1867, i el president de la Cambra fou Martín Belda y Mencía del Barrio, Marqués de Cabra.
La segona legislatura va durar del 20 de desembre de 1867 al 3 de desembre de 1868, i la presidència de la Cambra fou per a Luis José Sartorius y Tapia.

## Referències

* ↑ Elecciones de 1867 al web del Congrés dels Diputats
* ↑ EL SUFRAGIO CENSUARIO EN EL DERECHO ELECTORAL ESPAÑOL
* ↑ Martin Belda al web del Congrés dels Diputats
* ↑ Luis José Sartorius al web del Congrés dels Diputats

## Enllaços externs

* Llista de diputats i circumscripcions
# Eadwulf I de Northúmbria

Eadwulf va ser rei de Northúmbria des de la mort d'Aldfrith el desembre del 704 fins al febrer o març del 705, quan el fill d'Aldfrith, Osred va ser restaurat en el tron.
Osred era encara un noi quan el seu pare va morir i es creu que Eadwulf va usurpar el tron. Es desconeix quina relació de parentiu tenia Eadwulf amb la dinastia governant de Northúmbria, si és que en tenia cap, però podria ser que tingués alguna ascendència amb els Eoppingues.
Al començament sembla que Eadwulf va tenir el suport d'un noble anomenat Berhtfrith, fill de Berhtred, senyor del territori fronterer al nord de Bernícia, en l'actual Lothian, a la vora del riu Forth. Però aviat va haver una crisi de govern. El bisbe Wilfrid, que havia estat exiliat per Aldfrith, desitjava tornar a Northúmbria. Eadwulf volia mantenir el bisbe en l'exili, però sembla que Berhtfirth estava a favor del retorn de Wilfrid. Va esclatar una breu guerra civil que va acabar amb un setge a Bamburgh, i que va guanyar el bàndol de Berhtfrith, en el qual també estaven els partidaris d'Osred. Acabat el conflicte Osred el va substituir en el tron.
Sembla que Eadwulf va acabar en l'exili a Dál Riata o potser al país dels pictes, ja que la seva mort és narrada en els annals de l'Ulster, en el capítol de l'any 717. El seu fill, anomenat Earnwine va ser assassinat per ordres d'Eadberht de Northúmbria el 740. El besnet d'Eardwulf i el seu fill Eanred van ser posteriorment reis de Northúmbria.

## Referències

* ↑ Beda, Historia ecclesiastica gentis Anglorum', llibre V, capítol 19
* ↑ Kirby, 1991, p. 143—150.
* ↑ Yorke, 2006, p. 89—90, 93.

## Bibliografia

* Kirby, D. P.. The Earliest English Kings. Unwin Hyman, 1991. ISBN 0-04-445691-3.
* Yorke, Barbara. The Conversion of Britain: Religion, Politics and Society in Britain c. 600–800. Londres: Longman, 2006. ISBN 0-582-77292-3.
# Atwood (Kansas)

Atwood és una població dels Estats Units a l'estat de Kansas. Segons el cens del 2000 tenia 1.279 habitants.

## Demografia

Segons el cens del 2000, Atwood tenia 1.279 habitants, 577 habitatges, i 347 famílies. La densitat de població era de 474,8 habitants per km².
Dels 577 habitatges en un 23,4% hi vivien nens de menys de 18 anys, en un 52% hi vivien parelles casades, en un 6,6% dones solteres, i en un 39,7% no eren unitats familiars. En el 36,9% dels habitatges hi vivien persones soles el 20,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,78.
Per edats la població es repartia de la següent manera: un 21,7% tenia menys de 18 anys, un 3,5% entre 18 i 24, un 21,7% entre 25 i 44, un 23,5% de 45 a 60 i un 29,6% 65 anys o més.
L'edat mediana era de 48 anys. Per cada 100 dones de 18 o més anys hi havia 84,2 homes.
La renda mediana per habitatge era de 30.221 $ i la renda mediana per família de 39.375 $. Els homes tenien una renda mediana de 27.768 $ mentre que les dones 19.063 $. La renda per capita de la població era de 16.161 $. Entorn del 4,5% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Atwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Atwood». American Fact Finder. Oficina del Cens dels Estats Units, 12-01-2010.
# Atxa

* Aquest article tracta sobre l'espècie Cephalaria leucantha, per a d'altres significats vegeu Atxa (desambiguació).
L'atxa (Cephalaria leucantha) és una espècie de planta amb flors del gènere Cephalaria, dins la família de les caprifoliàcies, nativa d'Europa i el nord-oest d'Àfrica. Es troba presednt als Països Catalans, excepte a les Balears.
Addicionalment pot rebre els noms de cefalària, escabiosa, escabiosa blanca i falla. També s'han recollit les variants lingüístiques escabriosa, faia i retama.

## Descripció

És una planta herbàcia camèfita perenne erecta, sovint amb diverses tiges, de 50 a 150 cm d'alçada, les fulles són compostes i pinnatisectes, les flors, blanques, s'agrupen en inflorescències, capítols d'1,5 a 2,5 cm, la corol·la és blanca de 10-15 mm amb els estams exerts.
Floreix de juliol a setembre. El seu hàbitat correspon al de garrigues clares, fenassars, etc. principalment a les contrades del nord del Mediterrani des del nivell del mar fins als 1.400 metres d'altitud.

## Taxonomia
### Sinònims

Els següents noms científics són sinònims de Cephalaria leucantha:
* Sinònims homotípics
* Lepicephalus leucanthus (L.) Lag.
* Pycnocomon leucanthum (L.) Wallr.
* Scabiosa leucantha L.
* Sinònims heterotípics
* Cephalaria albescens (Willd.) Roem. & Schult.
* Cephalaria boetica Boiss.
* Cephalaria fragosoana Pau
* Cephalaria fragosoana var. angustisecta Pau
* Cephalaria leucantha var. albescens (Roem. & Schult.) DC.
* Cephalaria leucantha var. angustiloba DC.
* Cephalaria leucantha subsp. boetica (Boiss.) Nyman
* Cephalaria leucantha var. effusa Esteve
* Cephalaria leucantha var. fragosoana (Pau) Maire
* Cephalaria leucantha var. incisa DC.
* Cephalaria leucantha subsp. linearifolia (Lange) Nyman
* Cephalaria leucantha var. scabra Boiss.
* Cephalaria leucanthema Roem. & Schult.
* Cephalaria linearifolia Lange
* Cephalaria linearifolia var. serrata Lange
* Cerionanthus leucanthus Schott ex Roem. & Schult.
* Leucopsora leucantha Raf.
* Pycnocomon albescens Wallr.
* Pycnocomon boeticum Boiss.
* Scabiosa albescens Willd.
* Scabiosa heraclea Willd. ex Roem. & Schult.
* Scabiosa leucanthema Hill
* Scabiosa leucocephala Link
* Scabiosa rigida Mill.
* Succisa albescens (Willd.) Paxton
* Succisa leucantha Moench
* Succisa leucanthema (Roem. & Schult.) Paxton

## Usos

Amb aquesta planta es preparen tradicionalment les atxes o faies de la festa de la festa del Fia-Faia.

## Referències

* 1 2 «Cephalaria leucantha». Noms de plantes. Corpus de fitonímia catalana. TERMCAT, Centre de Terminologia. [Consulta: 30 maig 2023].
* 1 2 «Cephalaria leucantha» (en anglès). Plants of the World Online. Royal Botanic Gardens. Kew. [Consulta: 30 maig 2023].
* ↑ Bolòs, Oriol; Vigo, Josep. Flora dels Països Catalans. Ed. Barcino. Barcelona, 1984. ISBN 9788472265974.
* 1 2 «Atxa, escabiosa blanca. Cephalaria leucantha». Institució Catalana d'Història Natural. [Consulta: 30 maig 2023].
# Atwell Sidwell Mopeli-Paulus

Atwell Sidwell Mopeli-Paulus (1913 – 1960) fou un escriptor basuto. Va viure la major part de la seva vida a Sud-àfrica, i va escriure tant en sesotho com en anglès. Destaca per les seves novel·les Ho tsamaea ke ho bona (1945), que entre altres coses s'ocupa del seu temps com a soldat en la Segona Guerra Mundial, Blanket Boy's Moon (1953) i Turn to the Dark (1956).

## Referències

* ↑ Killam, G. D.; Alicia L. Kerfoot. Student encyclopedia of African literature. ABC-CLIO, 2008, p. 200. ISBN 978-0-313-33580-8.

## Enllaços externs

* «A. S. Mopeli-Paulus» (en noruec). Store norske leksikon.
# Auriglobus nefastus

Auriglobus nefastus és una espècie de peix de la família dels tetraodòntids i de l'ordre dels tetraodontiformes.

## Morfologia

* Els mascles poden assolir 13 cm de longitud total.

## Alimentació

Menja escates de peixos.

## Hàbitat

És un peix d'aigua dolça, de clima tropical i demersal.

## Distribució geogràfica

Es troba a Àsia: des de la conca del riu Mekong fins a Indonèsia.

## Observacions

És inofensiu per als humans.

## Referències

* 1 2 3 4 5 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Lao. Lao Community Fisheries and Dolphin Protection Project. Ministry of Agriculture and Forestry, Laos. 161 p.
* ↑ Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, 265 p.
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Kottelat, M., 1985. Fresh-water fishes of Kampuchea. Hydrobiologia 121: 249-279.
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.
* ↑ Kottelat, M. i E. Widjanarti, 2005. The fishes of Danau Sentarum National Park and the Kapuas Lakes area, Kalimantan Barat, Indonesia. Raffles Bull. Zool. Supplement (13):139-173.
* ↑ Monkolprasit, S., S. Sontirat, S. Vimollohakarn i T. Songsirikul, 1997. Checklist of Fishes in Thailand. Office of Environmental Policy and Planning, Bangkok, Tailàndia. 353 p.
* ↑ Parenti, L.R. i K.K.P. Lim, 2005. Fishes of the Rajang basin, Sarawak, Malaysia. Raffles Bull. Zool. Supplement (13):175-208.
* ↑ Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* ↑ Vidthayanon, C., J. Karnasuta i J. Nabhitabhata, 1997. Diversity of freshwater fishes in Thailand. Office of Environmental Policy and Planning, Bangkok. 102 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Auricuprur

L'auricuprur és un mineral de la classe dels aliatges que pertany al subgrup de l'auricuprur. El seu nom fa referència a la seva composició, del llatí aurum ('or') i cuprum ('coure'). Fou descobert el 1950 a la mina Oktyabr, Talnakh, regió de Norilsk, a l'oest de Sibèria, Rússia, i fou descrit per P. Ramdohr.

## Característiques

És un mineral rar de coure i or; químicament és un aliatge de fórmula Cu₃Au, de color groc o roig coure. La seva duresa és de 3,5 en l'escala de Mohs, i té una alta densitat (11,5-13.77 g/cm³). Cristal·litza en el sistema cúbic. És molt similar en composició química al tetraauricuprur (CuAu), del mateix grup però del sistema cristal·lí tetragonal. Pot portar com a impureses: plata o pal·ladi. Pot ser extret com a mena del valuós or.
Segons la classificació de Nickel-Strunz l'auricuprur pertany a «01.AA - Metalls i aliatges intermetàl·lics de la família coure-cupalita» juntament amb els següents minerals: alumini, coure, or, plom, níquel, plata, steinhardtita, cuproaurur, tetraauricuprur, anyuiïta, khatyrkita, novodneprita, cupalita, hunchunita, stolperita, hollisterita, icosaedrita, kryachkoïta i proxidecagonita.

## Formació i jaciments

S'ha trobat en roques serpentinites, formant-se l'aliatge a baixa temperatura. Sol trobar-se associat a altres minerals com: or, coure o altres aliatges entre tots dos.

## Varietats

Es coneixen dues varietats d'auricuprur:
* L'auricuprur argèntic, una varietat que conté plata, amb fórmula Cu₃(Au,Ag).
* La rozhkovita, una varietat que conté pal·ladi.

## Referències

* ↑ «Auricupride» (en anglès). Mindat. [Consulta: 5 març 2015].
* ↑ Riba, O.; Melgarejo, J.C.; Mata, J.M. Vocabulari de mineralogia. Segons les normes de la International Mineralogical Association. Amb equivalències angleses. Edicions Universitat Barcelona, 2000. ISBN 9788493100100 [Consulta: 7 maig 2012].
* ↑ Anthony, J.W.; Bideaux, R.A.; Bladh, K.W. [et al.].. «Auricupride». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 7 maig 2012].
* ↑ «Auricupride» (en anglès/francès). The EUROMIN project. [Consulta: 7 maig 2012].
* ↑ «Argentocuproauride» (en anglès). Mindat. [Consulta: 5 març 2015].
* ↑ «Rozhkovite» (en anglès). Mindat. [Consulta: 5 març 2015].
# Auriga

«Auriga» té aquests significats:
* Auriga (antiguitat clàssica), conductor d’un carro de cavalls.
* Auriga (constel·lació), constel·lació de l'hemisferi nord
* Auriga (esclau), conductor d'un carro de cavalls
* Revista Auriga, publicació en català dedicada a la divulgació del món clàssic i del llegat grecoromà a Catalunya.
* Auriga de Delfos, escultura.
Viccionari
# Associació Professional de Representants, Promotors i Mànagers de Catalunya

L'Associació Professional de Representants, Promotors i Mànagers de Catalunya (ARC) és una agrupació d'empreses que tenen com a objectiu principal fomentar i millorar la cultura musical i de l'espectacle català. La conformen professionals i empreses que es dediquen a la producció d’esdeveniments, a la comercialització i a la distribució de la música en viu.
Des de l'any 2001, ARC organitza anualment els Premis ARC amb la finalitat de reconèixer els artistes, les empreses, els professionals i les entitats del sector, i amb la voluntat de fomentar la cultural musical del directe al país. D’aquesta manera i des de fa més de 20 anys, els Premis ARC són els premis de referència per la música en directe i l'espectacle a Catalunya.

## Història

L'Associació ARC va ser fundada l’any 1976. Amb prop de mig segle de dedicació ininterrompuda a la defensa i articulació del col·lectiu professional, l’Associació ARC és demostra com l’entitat degana del sector que representa a tot l’estat, i una de les entitats del sector de la cultura amb major trajectòria a Catalunya.

## Presidents

* Joan Rosselló (2007-2011)
* Jordi Gratacós (2011-2021)
* Raquel Bassas (2021-Actualitat)

## Objectius

L’objectiu principal d’ARC és articular el sector professional de la producció, comercialització i distribució de la música en viu. Les activitats que promou estan dirigides a fomentar i incentivar l’associacionisme dins l’entitat, afavorint la cooperació entre el sector públic (administracions) i el sector privat (empreses, professionals i entitats) i a contribuir al desenvolupament cultural i sostenible a tot el territori català, fent difusió dels valor d‘ARC als professionals, les empreses, les administracions i les entitats representatives de la indústria cultural en general, i de la musical en particular.

## Referències

* ↑ Premis ARC
* ↑ La Vanguardia El Teatre-Auditori de Sant Cugat triunfa en los Premis ARC, a La Vanguardia, 13/11/2012 (castellà)
* ↑ Jordi Gratacós és el nou director de l'Associació Professional de Representants, Promotors i Mànagers de Catalunya (ARC) al web de la CCMA

## Enllaços externs

* Pàgina web de l'ARC
* Premis ARC